Dato dd-mm-åååå

# Alkoholkodeks: Mere fællesskab mindre alkohol

*Alkoholkodekset er udarbejdet for \_\_\_\_\_\_\_\_\_\_\_ til at sikre fælles rammer for alkoholkulturen på ungdomsuddannelser i kommunen. Herigennem vil vi sikre, at alkohol og festkultur ikke bliver et konkurrenceparameter mellem kommunens ungdomsuddannelser. Alkoholkodekset skal sikre, at sociale aktiviteter er inkluderende og foregår med fokus på fællesskabet fremfor med fokus på alkohol.*

I aftalen indgår følgende ungdomsuddannelserne:

(*Navn på samtlige ungdomsuddannelser der indgår i aftalen fx STX, HHX, HTX, HF, EUD, EUX og FGU mm.)*

**Baggrund og vision**

*Overvej hvad I ønsker at opnå med alkoholkodekset.*

Ungdomsuddannelserne afholder både faglige og sociale arrangementer som en del af den almene dannelse på ungdomsuddannelserne. Derfor er det vigtigt, at alle arrangementer er inkluderende og bliver afviklet med fokus på fællesskabet. Med dette kodeks ønsker vi derfor i fællesskab at sætte nye rammer for de unges festkultur på ungdomsuddannelserne. Alkohol skal ikke være de unges adgangsbillet til fællesskabet eller en konkurrenceparameter. Sociale arrangementer skal være for alle elever, derfor skal alkoholindtaget ikke være centrum for arrangementerne.

**Formål**

*Overvej hvilket formål alkoholkodekset har?*

* Alkoholkodekset skal sikre ensartede rammer for alkohol i forbindelse med sociale arrangementer på ungdomsuddannelserne.
* Kodekset skal fremme en ansvarlig festkultur med fokus på fællesskab og et forsvarligt alkoholforbrug.
* Arrangementer skal favne alle typer elever og være inkluderende.

**For hverdagen på skolen:**

* Alkohol er IKKE tilladt i den almindelige skoletid. Dette gælder både inden for og udenfor skolens område (undtagelser hertil kræver særlig dispensation).

**Studie- og Introture:**

*Introture er en vigtig del af de unges start på ungdomsuddannelsen, derfor skal alkohol ikke være en del af introforløbet for de nye elever. Studieture er en del af den almindelige skoletid, der bør derfor ikke drikkes alkohol.*

* Alkoholindtagelse i forbindelse med studieture er IKKE tilladt.
* Alkoholindtagelse i forbindelse med introture er IKKE tilladt.

**Til fester og caféer:**

*Her er en række forslag til, hvad kodekset kan indeholde. Det kan være en god idé at fastsætte antal fester og caféer i aftalen for at sikre, at det ikke er en konkurrenceparameter på tværs af ungdomsuddannelserne i kommunen.*

* Der afholdes X antal caféer og X antal fester hvert år
* Der må ikke udskænkes drikkevarer med en alkoholprocent over 5 %.
* Berusede elever (med en alkoholpromille på >0,5) kan blive afvist i døren
* Elever, der gennem deres adfærd ved fester, viser at have indtaget for meget alkohol, vil blive sendt hjem eller afhentet af forældre
* Gratis vand er altid tilgængeligt til fester og andre arrangementer.
* Det skal altid være muligt at købe drikkevarer uden alkohol til en lavere pris end drikkevarer med alkohol.
* Ansvarligt personale vil altid være til stede ved festen.

**Udvikling af ny alkoholkultur**

*Her kan I indsætte punkter til udvikling – tiltag som I vil arbejde hen i mod at indføre eller mål for fremtiden. Fx*

* *Indfør alkoholfrie caféer*
* *Kun udskænkning af alkohol til unge over 18 år*
* *Festudvalget som rollemodeller - de er ædru til festerne.*
* *Begrænset udskænkning fx max 2 genstande til caféer og 5 genstande til fester.*
* *Inddragelse af forældre, der fx kan stå i baren*
* *Indfør alkoholfrie-zoner til fester med aktiviteter fx brætspil*

**Om aftalen**

Ved underskrivelse af ovenstående alkoholkodeks forpligter ungdomsuddannelsen sig til at offentliggøre kodekset på uddannelsens hjemmeside, samt at indskrive kodekset i studie- og ordensreglerne. Alle forældre og elever skal informeres om alkoholkodekset, så alle parter forstår det ansvar, de har, for at sikre en bedre alkoholkultur på ungdomsuddannelserne.

Alkoholkodekset tages op til revision årligt. Her beslutter ungdomsuddannelserne, om de fortsat ønsker at deltage, samt om nye rammer skal tilføjes til kodekset.

Alkoholkodeksets bestemmelser træder i kraft med virkning fra d. XX.XX.XXXX